Komisijos komunikatas Tarybai dėl Energijos bendrijos ministrų tarybos paaiškintos darbotvarkės (Briuselis, 2008 m. birželio 27 d.) /* KOM/2008/0322 galutinis */





[pic] | EUROPOS BENDRIJŲ KOMISIJA | Briuselis, 2008.5.26 COM(2008) 322 galutinis KOMISIJOS KOMUNIKATAS TARYBAI dėl Energijos bendrijos ministrų tarybos paaiškintos darbotvarkės (Briuselis, 2008 m. birželio 27 d.) KOMISIJOS KOMUNIKATAS TARYBAI dėl Energijos bendrijos ministrų tarybos paaiškintos darbotvarkės (Briuselis, 2008 m. birželio 27 d.) Energijos bendrijos ministrų taryba susitiks Briuselyje 2008 m. birželio 27 d. Komisija pateikia Tarybai paaiškintą darbotvarkę nurodydama įvairių darbotvarkės klausimų pobūdį; jei darbotvarkės klausimas yra susijęs su teisinę galią turinčių sprendimų priėmimu, prie paaiškintos darbotvarkės pridedamas pasiūlymas dėl Tarybos sprendimo. Ši paaiškinta darbotvarkė pateikiama kaip Ministrų tarybos susitikimo darbotvarkės projekto tęsinys. 1. Punktai be svarstymo (A punktai: nuo 1.1 iki 1.6) 1.1. Energijos bendrijos darbo programos įgyvendinimo ataskaita (informacijai) Komisija atsižvelgs į ataskaitą. 1.2. Energijos bendrijos 2007 m. finansinė ataskaita (informacijai) Komisija atsižvelgs į finansinę ataskaitą. 1.3. Sprendimas dėl patvirtinimo, kad direktorius įvykdė biudžetą ( sprendimą priima Taryba ) Komisija patvirtins, kad direktorius įvykdė biudžetą, laikydamasi Tarybos sprendimo dėl Europos bendrijos pozicijos Energijos bendrijos ministrų taryboje nustatymo[1]. 1.4. Sprendimas dėl 2006 m. lapkričio 9 d. Komisijos sprendimo, iš dalies keičiančio Reglamento (EB) Nr. 1228/2008 dėl prieigos prie tarpvalstybinių elektros energijos mainų tinklo sąlygų priedą, įgyvendinimo ( sprendimą priima Taryba ) Komisija patvirtins sprendimą laikydamasi Tarybos sprendimo dėl Europos bendrijos pozicijos Energijos bendrijos ministrų taryboje nustatymo[2]. 1.5. Nuolatinės aukšto lygio grupės išvados (Nuolatinės aukšto lygio grupės 8-asis ir 9-asis susitikimai) (informacijai) Komisija patvirtins šias išvadas. 1.6. Efektyvaus energijos vartojimo darbo grupės pirmininko pateikiama šiuo metu įgyvendinamų priemonių ataskaita (informacijai) Komisija atsižvelgs į ataskaitą. 2. Sutarties įgyvendinimas (informacijai) Komisija atsižvelgs į ataskaitas. 3. Ginčų sprendimas remiantis Sutartimi (sprendimą priima Taryba) Komisija patvirtins procedūrinį aktą laikydamasi Tarybos sprendimo dėl Europos bendrijos pozicijos Energijos bendrijos ministrų taryboje nustatymo[3]. 4. Tiekimo saugumas (informacijai) Pažymima, kad tai svarstytinas punktas ir kad oficialaus sprendimo tame etape priimti nenumatoma. Svarstant šį punktą Komisija pabrėš, kaip svarbu, kad susitariančiosios šalys, kaip nuspręsta, iki 2009 m. gruodžio 31 d. įgyvendintų Direktyvą 2005/89/EB dėl priemonių siekiant užtikrinti elektros energijos tiekimo saugumą ir Direktyvą 2004/67/EB dėl priemonių, skirtų gamtinių dujų tiekimo patikimumui užtikrinti. Todėl Komisija iš esmės parems bendradarbiavimo grupės sudarymą, kurios sudėtis ir veikla bus išsamiai išdėstyta sekretoriato pasiūlytame procedūriniame akte, dėl kurio sprendimą Ministrų taryba priims 2008 m. gruodžio mėn. Šiame procedūrinio akto projekte bus pasiūlyta ir procedūra Energijos bendrijos sutarties 44–46 straipsniams dėl savitarpio pagalbos įgyvendinti. 5. NAFTOS DIMENSIJA ENERGIJOS BENDRIJOJE (INFORMACIJAI) Pažymima, kad tai svarstytinas punktas ir kad oficialaus sprendimo tame etape priimti nenumatoma. Svarstant šį punktą Komisija parems pastangas Energijos bendrijoje plėtoti naftos dimensiją, kurią sudarytų dvi pagrindinės dalys. Pirma, įkūrus Naftos forumą, turėtų atsirasti galimybių aptarti ir skatinti regioninius naftos infrastruktūros projektus ir naftos rinkų plėtrą regione. Antra, naftos dimensija turėtų sudaryti sąlygas įgyvendinti su naftos sektoriumi susijusius ES teisės aktus. Kelios galiojančios Sutarties nuostatos ir keli Sutartyje nurodyti ES teisės aktai būtų pradėti taikyti naftos sektoriuje. Be to, galėtų būti perimti nauji ES teisės aktai, pavyzdžiui, Direktyva 2006/67/EB, įpareigojanti valstybes nares išlaikyti privalomąsias žalios naftos ir (arba) naftos produktų atsargas. Įgyvendinus šią direktyvą tiekimas regione taptų saugesnis; be to, tai būtų reikšmingas parengiamasis žingsnis naujoms valstybėms ruošiantis stoti į ES ir joms įstojant. 6. Energijos bendrijos plėtros procesas (informacijai) Jei Taryba priimtų sprendimą, įgaliojantį Komisiją derėtis dėl Moldovos, Norvegijos, Turkijos ir Ukrainos stojimo į Energijos bendriją sąlygų, ir jei būtų daromi susiję Energijos bendrijos steigimo sutarties pakeitimai, Europos Komisija pateiks būklės ataskaitą, kurioje nurodys, kokių priemonių būtina imtis, kad būtų galima pradėti oficialias derybas. 7. Atsinaujinantys energijos šaltiniai (informacijai) Komisija apžvelgs, kaip vyksta energetikos ir klimato problemų sprendimo priemonių paketo svarstymas. [1] Tarybos sprendimas XX. [2] Tarybos sprendimas XX. [3] Tarybos sprendimas XX.